
 A N U N Ţ !

Primăria Comunei Biled organizează în data de 02.12.2026  ora 10.00, la sediul Primăriei Comunei Biled, str. Principală, nr. 359, jud. Timiș, concurs pentru ocuparea postului vacant, contractual de execuție, de muncitor calificat(casier) în cadrul Serviciului Apă Comuna Biled, durata timpului de lucru fiind de   8 ore/zi - 40 ore/săpt.

1. Denumirea postului:

· Muncitor calificat(casier)
2. Tipul probelor de concurs:

· Proba scrisă;
· Interviu;
3. Dosarele se depun la sediul Primăriei Comunei Biled, din data de 09.11.2026 până în data de 20.11.2026 inclusiv şi trebuie să cuprindă următoarele documente:

a) formular de înscriere la concurs, conform modelului prevăzut la anexa nr. 2 din H.G nr. 1336/2022;

b) copia actului de identitate sau orice alt document care atesta identitatea, potrivit legii, aflate in termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atesta nivelul studiilor si ale altor acte care atesta efectuarea unor specializări, precum si copiile documentelor care atesta îndeplinirea condițiilor specifice ale postului solicitate de autoritatea sau instituția publica;

e) copia carnetului de munca, a adeverinței eliberate de angajator pentru perioada lucrata, care sa ateste vechimea in munca si in specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverința medicala care sa ateste starea de sănătate corespunzătoare, eliberata de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

h) certificatul de integritate comportamentala din care sa reiasă ca nu s-au comis infracțiuni prevăzute la art. 1 alin. (2) din Legea nr. 118/2019 privind Registrul Național automatizat cu privire la persoanele care au comis infracțiuni sexuale, de exploatare a unor persoane sau asupra minorilor. 
i) curriculum vitae, model comun european.

4. Condiții de participare la concurs sunt următoarele:

a) Studii medii ;

b) Vechime ---.
Bibliografia:

1. Ordonanța Guvernului nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare;

· cu tematica: integrală;

2. Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare;

· cu tematica: integrală;

3. Ordonanța de urgență a Guvernului nr. 57/2019, cu modificările și completările ulterioare;

· cu tematica: Partea I, Titlul III Personalul contractual din autoritățile si instituțiile publice Cap. I Prevederi generale aplicabile personalului contractual din autoritățile si instituțiile publice art. 538-542 din Ordonanța de urgență a Guvernului nr. 57/2019, cu modificările și completările ulterioare;
4. Decretul nr. 209/1976 pentru aprobarea Regulamentului operațiilor de casă; 
· Cu tematica integrală;

Atribuţii casier apă și canal: 

1. Emite lunar factura fiecarui utilizator;

2. Încasarea taxelor privind apa și canalul;

3. Încasarea prețurilor si tarifelor aferente serviciului public furnizat/prestat, stabilite potrivit normelor in vigoare;

4. Facturează în sistem pausal utilizatorii care nu asigura montarea contoarelor de apa in toate locurile de consum aferente proprietatii individuale sau care nu verifica metrologic contoarele la termenul de scadenta ori nu inlocuiesc toate contoarele respinse metrologic;

5. Ajustarea periodică a prețurilor si tarifelor, in raport cu modificările intervenite in costuri;

6. Modificarea preturilor si tarifelor, in condițiile legii, daca a intervenit o schimbare semnificativa a echilibrului contractual sau in structura costurilor.

7. Înscrierea fiscală în borderoul desfăşurător şi registrul de casă sumele încasate;
8. Răspunde de editarea corectă a chitanţelor, note de plată pentru încasarea taxelor privind apa și canalul;

9. Completează registrul de casa în lei şi înscrie în registre operaţiunile efectuate (dispoziţii de încasare/plata, deconturi); 

10.  Efectuează operaţiunile cu banca şi ţine legătura cu băncile în ceea ce priveşte atribuţiile ce-i revin;

11.  Întocmeşte zilnic situaţia disponibilului in numerar al încasărilor si răspunde de existenta cronologica la zi;

12. Răspunde de tinerea corecta si la zi a evidentei primare privind activităţile de încasări si plăţi prin casierie;

13. Întocmeşte corect si la zi chitanţele pentru sumele încasate de la clienţi cu plata pe loc;

14. Încasează sumele de bani de la clienţi, prin numărare faptica, în prezenta acestora. 

15. La primirea chitanţierelor le verifică filă cu filă, urmărind cursivitatea numerelor si semnează pe ultimul exemplar;

16. Primeşte de la predători si verifica numerarul, monetarele si chitanţele, pe baza borderoului-monetar, care serveşte la justificarea modului de utilizare a chitanţelor;

17. Întocmeşte zilnic registrul de casa fără corecturi, ştersături sau tăieturi, iar daca se fac totuşi, din greşeala, suma greşit trecuta se barează cu o linie si se semnează de către casierul care a efectuat corectura;

18. Preda in contabilitate primul exemplar din registrul de casa, pentru operarea încasărilor in programul de contabilitate,  împreună cu documentele de casa;

19. Răspunde de depunerea integrala a numerarului încasat in fiecare zi la bancă, în contul unităţii; 

20. Respecta plafonul de casa, plafonul de plăţi/zi si încasarea maxima/client/zi, conform legislaţiei in vigoare;

21. Răspunde de exactitatea calculelor din documentele întocmite; 

22. Eliberează numerar din casierie numai pe baza unei dispoziţii de plata semnata de șeful serviciului, primar şi CFP;

23. Are obligaţia de a permite efectuarea controlului si de a pune la dispoziţia organului de control a tuturor documentelor contabile, evidentelor si a oricăror altor elemente materiale sau valorice solicitate pe care le deţine, in vederea cunoaşterii realităţii obiectelor si surselor impozabile sau taxabile; 

24. Neachitarea facturii la termen atrage după sine penalităţi de întârziere, după cum urmează:

a) penalităţile sunt egale cu nivelul dobânzii datorate pentru neplata la termen a obligaţiilor bugetare, stabilite conform reglementărilor legale în vigoare;

b) penalităţile se datorează începând cu prima zi după data scadenţei;

c) valoarea totală a penalităţilor nu poate depăşi cuantumul debitului şi se constituie venit al operatorului.

Responsabilități:

25. Răspunde de corectitudinea actelor pe care le emite și/sau le întocmește; 

26. Să dea dovadă de loialitate față de instituție, iar prin comportament, ținută și moralitate, să contribuie la ridicarea prestigiului instituției.

27. Să păstreze secretul de stat, de serviciu și să nu permită accesul la informații decât celor în drept, în funcție de responsabilități și scara ierarhică stabilită.

28. Soluționează sesizările, solicitările și reclamațiile cetățenilor din domeniul de activitate la termenele stabilite sau în conformitate cu prevederile legale în vigoare.

29. Răspunde de arhivarea, integrarea dosarelor constituite in activitatea proprie si predarea acestora spre păstrare la compartimentul de arhiva;

30. Răspunde disciplinar, civil, material si penal, pentru pagubele provocate unitatii prin executarea defectuoasa a atribuțiilor sau prin neexecutarea acestora;

31. Respectă prevederile Codului de conduită, Regulamentul Intern și Regulamentul de Organizare și Funcționare; 

32. Respectă Regulamentul G.D.P.R.;

33. Pune în aplicare măsurile stabilite de  Sistemului de Control Intern Managerial;

34. Respectă procedurile de sistem şi operaţionale în vederea atingerii obiectivelor calităţii, asigură ducerea la îndeplinire a acţiunilor preventive iniţiate la nivelul compartimentului din care fac parte, propun măsuri de îmbunătăţire a proceselor în care sunt implicaţi şi iniţiază acţiuni preventive, asigură ducerea la îndeplinire a măsurilor corective iniţiate la nivelul compartimentului din care fac parte, răspunde de: 

a) Calitatea informaţiilor incluse în înregistrări; 

b) Datarea şi semnarea înregistrărilor, utilizarea formularelor codificate stabilite, îndosariază şi păstrează în cadrul compartimentului înregistrările pe care le-a întocmit;

35. Îşi însuşeşte şi respectă prevederile legislaţiei din domeniul securității, sănătății muncii și P.S.I. conform Legii nr. 319/2006, Legii nr.307/2006 și măsurile de aplicare a acestora;
36. Îndeplinește orice alte atribuții stabilite prin lege, hotărâri ale Consiliului Local sau dispoziții ale primarului.

Relații suplimentare se pot obține la sediul Primăriei Comunei Biled str. Principală, nr. 359, jud. Timiș, la adresa de e-mail secretariat@primariabiled.ro sau la telefonul 0256-377001, între orele 08:00-16:00.






Conducerea primăriei
